ปกติเป็นปจด.วันที่14 พึ่งกินยาคุม28เม็ดแผงแรก ได้15เม็ด มีน้ำตาลออกจากช่องคลอด หมายถึงอะไรหรอคะ พอดีวันนี้ก็วันที่14
สวัสดีครับ ในผู้ที่ใช้ยาคุมกำเนิดเป็นครั้งแรก มีความเป็นไปได้ว่า ร่างกายยังคงปรับฮอร์โมนได้ไม่แน่นอนกับระดับยาที่ใช้ เนื่องจากยานี้เป็นฮอร์โมนสังเคราะห์ ดังนั้น จึงมีความเป็นไปได้ว่า เลือดออกทางช่องคลอดครั้งนี้ก็อาจจะเป็นรอบประจำเดือนเดิม ตามวันที่ 14 เมษายนนี้ครับด้วยเหตุนี้ ขอแนะนำว่าให้รับประทานยาคุมกำเนิดทุกวันต่อไปก่อนดีกว่าครับ เพราะอาจจะต้องใช้เวลานานถึง 2-3 เดือนกว่าร่างกายจะปรับตัวให้เข้ากับรอบการรับประทานยาคุมกำเนิดครับอย่างไรก็ดี หากมีเลือดออกทางช่องคลอดนานเกิน 7 วัน ซึ่งถือว่านานผิดปกติ ก็ควรพบแพทย์ด้านนรีเวช เพื่อทำการตรวจภายในและรักษาต่อไปครับ